ddrg/super_eurlex huggingface dataset:
Europa-Parlamentets og Rådets direktiv om ændring af Rådets direktiv 91/68/EØF for så vidt angår scrapie (1999/C 45/03) (EØS-relevant tekst) KOM(1998) 623 endelig udg. - 98/0324(COD)

(Forelagt af Kommissionen den 7. januar 1999)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A (1),

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

efter fremgangsmåden i traktatens artikel 189 B, og

ud fra følgende betragtninger:

De dyresundhedsmæssige betingelser for scrapie, som er gældende for afsætning af dyr, er fastsat i Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), senest ændret ved Kommissionens beslutning 94/953/EØF (3);

Kommissionen har indhentet nye videnskabelige udtalelser, bl.a. fra Den Videnskabelige Styringskomité om flere aspekter af TSE; bestemmelserne i direktiv 91/68/EØF bør tages op til revision på baggrund af disse udtalelser;

der bør fastsættes bestemmelser for alle de aspekter, der vedrører TSE; disse regler bør gælde for produktion og afsætning af levende dyr og animalske produkter; Europa-Parlamentet og Rådet har vedtaget forordning (. . ./. . af . . . om regler for forebyggelse og bekæmpelse af visse overførbare spongiforme encephalopatier) (4);

dette direktiv vedrører direkte folkesundheden og er vigtig for, at det indre marked kan fungere; retsgrundlaget bør derfor være traktatens artikel 100 A;

direktiv 91/68/EØF bør derfor ændres i overensstemmelse med det ovenfor anførte -

UDSTEDT FØLGENDE DIREKTIV:

Artikel 1

I direktiv 91/68/EØF foretages følgende ændringer:

1. I artikel 2, stk. 7, ændres »bilag B, punkt I og II« til »bilag B, afsnit I«.

2. Artikel 6, litra b), udgår.

3. I artikel 7, stk. 1, ændres »bilag B, punkt II og III« til »bilag B, afsnit III«.

4. I artikel 8, stk. 1, ændres »bilag B, punkt II og III« til »bilag B, afsnit III«.

5. Bilag B, punkt II, udgår.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2000. De underretter straks Kommissionen herom.

De anvender disse love og bestemmelser fra den 1. juli 2000.

Når medlemsstaterne vedtager disse love og bestemmelser, skal de ved vedtagelsen indeholde en henvisning til dette direktiv eller de skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

(1) »Artikel 152«, når Amsterdam-traktaten træder i kraft.

(2) EFT L 46 af 19.2.1991, s. 19.

(3) EFT L 371 af 31.12.1994, s. 14.

(4) EFT L . . .
Forslag til Rådets beslutning om Det Europæiske Fællesskabs holdning til forslag til regulativ fra De Forenede Nationers Økonomiske Kommission for Europa om typegodkendelse af forlygter til biler med asymmetrisk nærlys og/eller fjernlys monteret med glødelamper (1999/C 32/10) KOM(1998) 797 endelig udg. - 1999/001(AVC)

(Forelagt af Kommissionen den 7. januar 1999)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen,

under henvisning til samstemmende udtalelse fra Europa-Parlamentet,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (1), særlig artikel 4, stk. 2, andet led, og

ud fra følgende betragtninger:

(1) Når et forslag til regulativ fra De Forenede Nationers Økonomiske Kommission for Europa, som skal blive til et bilag til den reviderede overenskomst af 1958, forelægges til afstemning i det administrationsudvalg, som er nedsat i henhold til bestemmelserne i artikel 1, stk. 2, i nævnte overenskomst, skal forslaget være godkendt af Rådet, inden Fællesskabet kan stemme for vedtagelse af et sådant regulativforslag;

(2) forslaget til regulativ om typegodkendelse af forlygter til biler med asymmetrisk nærlys og/eller fjernlys monteret med glødelamper fjerner de tekniske hindringer for samhandelen med motorkøretøjer mellem de kontraherende parter, for så vidt angår forlygter til biler med asymmetrisk nærlys og/eller fjernlys monteret med glødelamper; med de ensartede forskrifter i nævnte regulativ opnås en høj grad af sikkerhed og miljøbeskyttelse;

(3) regulativet bliver integreret i systemet for typegodkendelse af køretøjer og supplerer således gældende fællesskabslovgivning -

VEDTAGET FØLGENDE BESLUTNING:

Eneste artikel

Det Europæiske Fællesskab stemmer for det forslag til regulativ om typegodkendelse af forlygter til biler med asymmetrisk nærlys og/eller fjernlys monteret med glødelamper, som foreligger i dokument TRANS/WP.29/1998/41 ved afstemningen på det møde i administrationsudvalget, som afholdes den 10. marts 1999 i forbindelse med 117. møde i arbejdsgruppen vedrørende køretøjers konstruktion under De Forenede Nationers Økonomiske Kommission for Europa, eller ved en afstemning på et senere møde.

(1) EFT L 346 af 17.12.1997, s. 78.
Forslag til Rådets beslutning om Det Europæiske Fællesskabs holdning til forslag til regulativ fra De Forenede Nationers Økonomiske Kommission for Europa om typegodkendelse af forlygter til biler med symmetrisk nærlys og/eller fjernlys monteret med glødelamper (1999/C 32/11) KOM(1998) 798 endelig udg. - 98/0363(AVC)

(Forelagt af Kommissionen den 7. januar 1999)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen,

under henvisning til samstemmende udtalelse fra Europa-Parlamentet,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (1), særlig artikel 4, stk. 2, andet led, og

ud fra følgende betragtninger:

(1) Når et forslag til regulativ fra De Forenede Nationers Økonomiske Kommission for Europa, som skal blive til et bilag til den reviderede overenskomst af 1958, forelægges til afstemning i det administrationsudvalg, som er nedsat i henhold til bestemmelserne i artikel 1, stk. 2, i nævnte overenskomst, skal forslaget være godkendt af Rådet, inden Fællesskabet kan stemme for vedtagelse af et sådant regulativforslag;

(2) forslaget til regulativ om typegodkendelse af forlygter til biler med symmetrisk nærlys og/eller fjernlys monteret med glødelamper fjerner de tekniske hindringer for samhandelen med motorkøretøjer mellem de kontraherende parter, for så vidt angår forlygter til biler med symmetrisk nærlys og/eller fjernlys monteret med glødelamper; med de ensartede forskrifter i nævnte regulativ opnås en høj grad af sikkerhed og miljøbeskyttelse;

(3) regulativet bliver integreret i systemet for typegodkendelse af køretøjer og supplerer således gældende fællesskabslovgivning -

VEDTAGET FØLGENDE BESLUTNING:

Eneste artikel

Det Europæiske Fællesskab stemmer for det forslag til regulativ om typegodkendelse af forlygter til biler med symmetrisk nærlys og/eller fjernlys monteret med glødelamper, som foreligger i dokument TRANS/WP.29/1998/42 ved afstemningen på det møde i administrationsudvalget, som afholdes den 10. marts 1999 i forbindelse med 117. møde i arbejdsgruppen vedrørende køretøjers konstruktion under De Forenede Nationers Økonomiske Kommission for Europa, eller ved en afstemning på et senere møde.

(1) EFT L 346 af 17.12.1997, s. 78.
Forslag til RÅDETS FORORDNING (EF) Nr. . . ./1999 af . . . 1999 om fastsættelse for produktionsåret 1999/2000 af orienteringspriserne for vin (1999/C 59/08)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1627/98 (2), særlig artikel 27, stk. 5,

under henvisning til forslag fra Kommissionen,

under henvisning til udtalelse fra Europa-Parlamentet

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ved fastsættelsen af orienteringspriserne for de enkelte bordvinstyper bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

for virkeliggørelsen af disse målsætninger er det af afgørende betydning, at den nuværende forskel mellem produktion og efterspørgsel ikke øges; orienteringspriserne bør derfor for produktionsåret 1999/2000 fastsættes på samme niveau som for det foregående produktionsår;

der skal fastsættes orienteringspriser for alle bordvinstyper, der er repræsentative for Fællesskabets produktion som defineret i bilag III til forordning (EØF) nr. 822/87 -

UDSTEDT FØLGENDE FORORDNING:

Artikel 1

For produktionsåret 1999/2000 fastsættes orienteringspriserne for bordvin således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. september 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

Formand

(1) EFT L 84 af 27.3.1987, s. 1.

(2) EFT L 210 af 28.7.1998, s. 8.
Forslag til RÅDETS FORORDNING (EF) Nr. . . ./1999 af . . . 1999 om ændring af forordning (EØF) nr. 822/87 om den fælles markedsordning for vin (1999/C 59/09)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

For at tage hensyn til de særlige betingelser for fremstilling af bordvin i Spanien bør der fastsættes midlertidige undtagelsesbestemmelser for sammenstikning af vin i denne medlemsstat;

der bør midlertidigt fastsættes et lavere niveau for det totale syreindhold i bordvin i visse delområder;

indtil Rådet har truffet afgørelser om reformen af vinsektoren og for at undgå ethvert juridisk tomrum, bør nogle bestemmelser i artikel 39 i Rådets forordning (EØF) nr. 822/87 (1), senest ændret ved forordning (EF) nr. 1627/98 (2), videreføres for et produktionsår;

ifølge artikel 46, stk. 4, i Rådets forordning (EØF) nr. 822/87 må der kun gennemføres salgskampagner til fremme af forbruget af druesaft indtil produktionsåret 1998/99; kampagnerne bør videreføres et produktionsår, for at deres effektivitet kan vurderes;

ifølge artikel 65, stk. 5, i forordning (EØF) nr. 822/87 forelægger Kommissionen i produktionsåret 1998/99 Rådet en beretning om det maksimale indhold af svovldioxid i vin, eventuelt ledsaget af forslag; i betragtning af svovldioxidindholdets betydning for vinsektoren skal der udarbejdes forslag, som tager hensyn til arbejdet i Det Internationale Vinkontor; fristen bør derfor udsættes et produktionsår -

UDSTEDT FØLGENDE FORORDNING:

Artikel 1

I forordning (EØF) nr. 822/87 foretages følgende ændringer:

1) I artikel 16, stk. 5, tredje afsnit, ændres »mellem den 1. september 1998 og den 31. august 1999« til »mellem 1. september 1999 og 31. august 2000«.

2) I artikel 39:

- stk. 10, første og andet afsnit, ændres »1998/99« til »1999/2000«,

- stk. 11, ændres »1998/99« til »1999/2000«.

3) I artikel 46, stk. 4, ændres »1998/99« til »1999/2000«.

4) I artikel 65, stk. 5, ændres »1. april 1999« til »1. april 2000« og »1. september 1999« til »1. september 2000«.

5) Bilag I, punkt 13, tredje afsnit, affattes således:

»For produktionsårene 1997/98, 1998/99 og 1999/2000 må bordvine, der er fremstillet i Grækenland, Frankrig, Italien, Portugal og de spanske dele af delområde C, bortset fra regionerne Asturias, Baléares, Cantabria, Galicia samt provinserne Guipúzcoa og Vizcaya, og markedsført i henholdsvis Grækenland, Frankrig, Italien, Portugal og Spanien, ikke have et totalt syreindhold på under 3,5 g/l udtrykt i vinsyre.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. september 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

Formand

(1) EFT L 84 af 27.3.1987, s. 1.

(2) EFT L 210 af 28.7.1998, s. 8.
Forslag til RÅDETS FORORDNING (EF) Nr. . . ./1999 af . . . 1999 om fastsættelse for perioden 1. juli 1999 til 30. juni 2000 af basisprisen og standardkvaliteten for slagtede svin (1999/C 59/16)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 4, stk. 4,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ved fastsættelse af basisprisen for slagtede svin bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

basisprisen bør fastsættes efter kriterierne i artikel 4, stk. 1, i forordning (EØF) nr. 2759/75 for en standardkvalitet fastsat ved Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (3), senest ændret ved forordning (EF) nr. 3513/93 (4) -

UDSTEDT FØLGENDE FORORDNING:

Artikel 1

Basisprisen for slagtede svin af standardkvalitet fastsættes for perioden 1. juli 1999 til 30. juni 2000 til 1 509,39 EUR/t.

Artikel 2

Standardkvaliteten fastsættes ud fra svinekroppenes vægt og indhold af magert kød beregnet efter artikel 2, stk. 2 og 3, i forordning (EØF) nr. 3220/84, på følgende måde:

a) svinekroppe med en vægt på mindst 60 kg, men under 120 kg: klasse E,

b) svinekroppe med en vægt på mindst 120 kg, dog ikke over 180 kg: klasse R.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

...

Formand

(1) EFT L 282 af 1.11.1975, s. 1.

(2) EFT L 349 af 31.12.1994, s. 105.

(3) EFT L 301 af 20.11.1984, s. 1.

(4) EFT L 320 af 22.12.1993, s. 5.
Forslag til RÅDETS FORORDNING (EF) Nr. . . ./1999 af . . . 1999 om fastsættelse for avlsåret 1999/2000 af støttebeløbet for silkeorme (1999/C 59/07)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 845/72 af 24. april 1972 om særlige foranstaltninger til fremme af avlen af silkeormslarver (1), senest ændret ved forordning (EØF) nr. 2059/92 (2), særlig artikel 2, stk. 3,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I artikel 2 i forordning (EØF) nr. 845/72 bestemmes det, at støttebeløbet for silkeorme, der avles i Fællesskabet, fastsættes årligt, således at det bidrager til at sikre avleren en rimelig indkomst under hensyn til markedssituationen for kokoner og natursilke, dens forventede udvikling og importpolitikken;

anvendelsen af ovennævnte kriterier fører til, at støttebeløbet fastsættes som anført nedenfor -

UDSTEDT FØLGENDE FORORDNING:

Artikel 1

For avlsåret 1999/2000 fastsættes det i artikel 2 i forordning (EØF) nr. 845/72 omhandlede støttebeløb for silkeorme for hver kasse med silkeormsæg, der tages i anvendelse, til 133,26 EUR.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. april 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i. . .

På Rådets vegne

. . .

Formand

(1) EFT L 100 af 27.4.1972, s. 1.

(2) EFT L 215 af 30.7.1992, s. 19.
Forslag til RÅDETS FORORDNING (EF) Nr. . . ./1999 af . . . 1999 om undtagelse fra forordning (EØF) nr. 1765/92 om indførelse af en støtteordning for producenter af visse markafgrøder, for så vidt angår loftet for vandede arealer (1999/C 59/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Rådets forordning (EØF) nr. 1765/92 (1), senest ændret ved forordning (EF) nr. 1624/98 (2), fastsætter en ordning med sanktioner for overskridelse af basisarealet og loftet for vandede arealer; der er i de foregående produktionsår fastsat undtagelser fra denne ordning;

i forbindelse med Agenda 2000 ophæves ordningen for ekstraordinær fastfrysning i tilfælde af overskridelse af et basisareal og loftet med virkning fra produktionsåret 2000/2001 ved forordning (EF) nr. ... (3); ved overskridelse af et basisareal i produktionsåret 1999/2000 anvendes kun den forholdsvise nedsættelse af udligningsbetalingerne for det pågældende produktionsår;

af hensyn til sammenhængen mellem praksis i de foregående produktionsår og Agenda 2000 bør det fastsættes, at ved overskridelse af loftet i 1999/2000 nedsættes udligningsbetalingerne på samme måde som ved overskridelse af et basisareal -

UDSTEDT FØLGENDE FORORDNING:

Artikel 1

Ved overskridelse af loftet for vandede arealer nedsættes udligningsbetalingerne for vandingssatsen for produktionsåret 1999/2000 som undtagelse fra artikel 3, stk. 1, sjette afsnit, i forordning (EØF) nr. 1765/92 i alle tilfælde proportionalt med den konstaterede overskridelsessats.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

Formand

(1) EFT L 181 af 1.7.1992, s. 12.

(2) EFT L 210 af 28.7.1998, s. 3.

(3) EFT L . . .
Forslag til RÅDETS FORORDNING (EF) Nr. . . ./1999 af . . . 1999 om ændring af forordning (EØF) nr. 1442/88 om ydelse for produktionsårene 1988/89 til 1998/99 af præmier for endelig nedlæggelse af vinarealer (1999/C 59/11)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

En tilskyndelse til endelig nedlæggelse af vinarealer gennem ydelse af præmier er forudset i Rådets forordning (EØF) nr. 1442/88 (1), senest ændret ved forordning (EF) nr. 1630/98 (2);

indtil reformen af den fælles markedsordning for vin er blevet vedtaget, bør den nuværende ordning med ydelse af præmier for endelig nedlæggelse af vinarealer videreføres, samtidigt begrænses det totale areal, som er omfattet -

UDSTEDT FØLGENDE FORORDNING:

Artikel 1

I forordning (EØF) nr. 1442/88 foretages følgende ændringer:

1) Titlen affattes således:

»Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1999/2000 af præmier for endelig nedlæggelse af vinarealer«.

2) I artikel 1, stk. 1, andet afsnit, tilføjes produktionsåret 1999/2000.

3. I artikel 17a, stk. 3, ændres »15. maj 1999« til »15. maj 2000«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

Formand

(1) EFT L 132 af 28.5.1988, s. 3.

(2) EFT L 210 af 28.7.1998, s. 12.
Forslag til RÅDETS FORORDNING (EF) Nr. . . ./1999 af . . . 1999 om fastsættelse for høståret 1999/2000 af de månedlige forhøjelser af prisen for uafskallet ris (1999/C 59/03)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), senest ændret ved forordning (EF) nr. 2072/98 (2), særlig artikel 3, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtning:

Ved fastsættelsen af størrelsen af de månedlige forhøjelser, bør der tages hensyn dels til lager- og renteomkostningerne ved oplagring af ris i Fællesskabet, dels til nødvendigheden af, at lagrene af ris afsættes efter markedsbehovene -

UDSTEDT FØLGENDE FORORDNING:

Artikel 1

For høståret 1999/2000 udgør hver af de i artikel 3, stk. 2, i forordning (EF) nr. 3072/95 omhandlede månedlige forhøjelser 2 EUR/t for interventionsprisen.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

Formand

(1) EFT L 329 af 30.12.1995, s. 18.

(22) EFT L 265 af 30.9.1998, s. 4.